Sellaisen pyynnön julkaiseminen, joka koskee neuvoston asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti



Virallinen lehti nro C 296 , 23/10/2001 s. 0008 - 0009



Sellaisen pyynnön julkaiseminen, joka koskee neuvoston asetuksen (ETY) N:o 2081/92 17 tai 6 artiklan nojalla rekisteröidyn nimityksen eritelmän yhden tai useamman kohdan muuttamista kyseisen asetuksen 9 artiklan mukaisesti (2001/C 296/04) Julkaiseminen antaa kyseisen asetuksen 7 artiklassa tarkoitetun oikeuden esittää väite. Väite pyyntöä vastaan on toimitettava jäsenvaltion toimivaltaisen viranomaisen välityksellä kuuden kuukauden kuluessa julkaisemispäivästä. Koska kyseessä on suuri muutos, se on julkaistava saman asetuksen 6 artiklan 2 kohdan mukaisesti. NEUVOSTON ASETUS (ETY) N:o 2081/92 ERITELMÄN MUUTTAMISTA KOSKEVA PYYNTÖ: 9 ARTIKLA 1. Rekisteröity nimitys: Comté 2. Jäsenvaltion toimivaltainen viranomainen Institut national des appellations d'origine 138, Avenue des Champs-Élysées F - 75008 Paris Puh. (33-1) 53 89 80 00 Faksi (33-1) 42 25 57 97 3. Haettu muutos / haetut muutokset: - eritelmän kohdat: [square ] nimi >PIC FILE= "C_2001296FI.000802.TIF"> kuvaus >PIC FILE= "C_2001296FI.000803.TIF"> maantieteellinen alue [square ] alkuperätodisteet >PIC FILE= "C_2001296FI.000901.TIF"> tuotantomenetelmä [square ] yhteys maantieteelliseen alkuperään [square ] merkintä >PIC FILE= "C_2001296FI.000902.TIF"> kansalliset vaatimukset - muutos/muutokset: Kuvaus: Juusto on painoltaan 30-48 kilogrammaa (eikä: 35-55 kilogrammaa), läpimitaltaan 50-75 senttimetriä (eikä: 40-70 senttimetriä), korkeudeltaan 8-13 senttimetriä (eikä: 9-13 senttimetriä). Paksuus tahkon keskellä ei saa ylittää korkeutta, joka kerrotaan kertoimella 1,4. Suolapitoisuus ei saa olla alle 0,6 grammaa natriumkloridia 100:aa grammaa juustoa kohti. Rasvattomana juuston kosteuspitoisuus ei saa ylittää 54:ää prosenttia. Juusto voidaan myös paloitella vakiomuotoisiksi paloiksi. Maantieteellinen alue: Maantieteellisen alueen supistaminen: 90 kunnan poistaminen. Tuotantomenetelmä: "Comtén" tuotantomenetelmän tärkeimmät osat määritetään seuraavassa: - poikkeuksellisia olosuhteita lukuun ottamatta lypsykarjaa ruokitaan rehulla, joka on peräisin maantieteelliseltä alueelta, jossa laidunmaata lehmää kohti on yksi hehtaari; säilörehu ja muu käymisprosessin avulla saatu rehu ovat kiellettyjä koko lypsykarjalle; - maito kerätään halkaisijaltaan enintään 25 kilometriä olevalta alueelta, jossa jalostuslaitos sijaitsee; rajoitettuja muutoksia ja poikkeuksia voidaan myöntää, - enintään kahdesta peräkkäisestä lypsystä saatu maito jäähdytetään ja siitä poistetaan mahdollisesti rasva osittain; enintään 24 tuntia ensimmäisen lypsyn jälkeen siihen lisätään luonnollista juoksutinta ja valittuja maitohappokäytteitä; juustomassa kuumennetaan kuparikattilassa ja pidetään 53 asteessa vähintään 30 minuuttia, - puristuksen on oltava vähintään 150 grammaa neliösenttimetriä kohti vähintään kuuden tunnin ajan, - kypsyttäminen tapahtuu kahdessa vaiheessa: ensin on esikypsyttäminen (lämpötila 10-15 astetta ja kosteus enemmän kuin 90 prosenttia), joka kestää vähintään 21 päivää; toinen vaihe tapahtuu lämpimässä kypsytyshuoneessa (lämpötila 14-19 astetta) tai kylmässä kypsytyshuoneessa (lämpötila vähemmän kuin 14 astetta). Tahkoja käännetään säännöllisesti, suolataan merisuolalla ja hierotaan pinnan kasvustolla. Kypsyttämisen on tapahduttava metsäkuusesta tehdyllä puupinnalla vähintään 120 päivän ajan (eikä: 90 päivän) maantieteellisen alueen sisällä, - esipakkaus on tehtävä maantieteellisellä alueella (eikä: ilman rajoja) lukuun ottamatta viiden vuoden aikana tehtäviä poikkeuksia; ainoastaan tiettyjen, juuston ja kuoren rakenteeseen liittyvien kriteereiden perusteella valitut tahkot paloitellaan ja tämä on tehtävä kahden viikon kuluessa niiden ottamisesta kypsytyshuoneesta (eikä: ilman ehtoja). Kansalliset vaatimukset: Korvataan ilmaisu:"29 päivänä joulukuuta 1986 annettu asetus", ilmaisulla:"Tarkistetusta alkuperänimityksestä 'Comté' annettu asetus". 4. Täydellisen asiakirjan vastaanottopäivä: 20. huhtikuuta 2001.